फर्रुखाबाद। उत्तर प्रदेश सरकार के उपमुख्यमंत्री केशव प्रसाद मौर्य का संकिसा बौद्ध महोत्सव में आने का कार्यक्रम निरस्त हो गया है। जिससे उनके समर्थको में मायूसी और जिला प्रशासन ने राहत की साँस ली है।मेरापुर क्षेत्र के संकिसा बौद्ध महोत्सव में आने का कार्यक्रम उपमुख्यमंत्री केशव प्रसाद मौर्य का तय हो गया था। जिसका विधिवत कार्यक्रम भी आ गया था। उपमुख्यमंत्री के संकिसा आने की खबर से उनके समर्थकों में खुशी की लहर थी। डिप्टी सीएम से मिलने के लिये बड़ी संख्या में समर्थक संकिसा पंहुच रहे थे। लेकिन उपमुख्यमंत्री केशव प्रसाद मौर्य के निजी सचिव प्रवीण कुमार वर्मा ने जिला मुख्यालय पर पत्र भेज दिया। जिसमे कार्यक्रम अपरिहार्य कारणों से निरस्त किये जाने की पुष्टि की गयी थी। कार्यक्रम निरस्त होने से उनके समर्थको में मायूसी है। वही बीते कई दिनों से उपमुख्यमंत्री के आने को लेकर तैयारी में जुटे जिला प्र्शासन ने राहत की साँस ली है। संकिसा महोत्सव का अमृतपुर विधायक सुशील शाक्य ने बुद्ध पूजा कर शुभारम्भ किया। इसके साथ ही भिक्षु डॉ० धम्मपाल महाथेरो, नानसेन धम्म कीर्ति, चेत सिक बोधि, आदि ने बौद्ध बंदना की। इस दौरान आयोजक कर्मवीर शाक्य, सह संयोजक नागेन्द्र शाक्य आदि रहे।